Uznesenie Všeobecného súdu z 30. apríla 2025 – Société générale a i./SRB (Príspevky ex anete na rok 2019)
(vec T-466/19)1
„Hospodárska a menová únia – Banková únia – Jednotný mechanizmus riešenia krízových situácií úverových inštitúcií a určitých investičných spoločností (SRM) – Jednotný fond na riešenie krízových situácií (SRF) – Rozhodnutie CRU o výpočte príspevkov ex ante na rok 2019 – Späťvzatie pôvodne napadnutého aktu – Čiastočné zamietnutie žaloby – Povinnosť odôvodnenia – Právo byť vypočutý - Nesprávne právne posúdenie – Zjavne nesprávne posúdenie – Námietka nezákonnosti – Žaloba v časti zjavne bez právneho základu“
Jazyk konania: francúzština
Účastníci konania
Žalobkyne: Société générale (Paríž, Francúzsko), Crédit du Nord (Lille, Francúzsko), SG Option Europe (Puteaux, Francúzsko) (v zastúpení: A. Gosset-Grainville a M. Trabucchi, avocats)
Žalovaná: Jednotná rada pre riešenie krízovej situácie (v zastúpení: C. De Falco a C. Flynn, splnomocnení zástupcovia, za právnej pomoci H.-G. Kamann, F. Louis, G. Barthet a V. Del Pozo Espinosa de los Monteros, advokáti)
Vedľajší účastníci, ktorí v konaní podporujú žalovanú: Európsky parlament (v zastúpení: C. Ionescu Dima, L. Visaggio a J. Etienne, splnomocnení zástupcovia), Rada Európskej únie (v zastúpení: M. Chavrier, J. Bauerschmidt, E. d’Ursel a A. Westerhof Löfflerová, splnomocnení zástupcovia), Európska komisia (v zastúpení: D. Triantafyllou, splnomocnený zástupca)
Predmet veci
Žalobkyne sa žalobou podanou na základe článku 263 ZFEÚ domáhajú zrušenia rozhodnutia Jednotnej rady pre riešenie krízových situácií (SRB) SRB/ES/SRF/2019/10 zo 16. apríla 2019 o výpočte príspevkov ex ante do Jednotného fondu na riešenie krízových situácií na rok 2019 v rozsahu, v akom sa ich týka, a rozhodnutia SRB/ES/2022/47 z 8. augusta 2022, o zrušení rozhodnutia SRB SRB/ES/SRF/2019/10 zo 16. apríla 2019 o výpočte príspevkov ex ante do Jednotného fondu na riešenie krízových situácií na rok 2019 v rozsahu, v akom sa týka inštitúcií uvedených v prílohe I k tomuto rozhodnutiu, a o výpočte príspevkov ex ante týchto inštitúcií do Jednotného fondu na riešenie krízových situácií na rok 2019 v rozsahu, v akom sa ich týka.
Výrok
Konanie o návrhoch týkajúcich sa zrušenia rozhodnutia Jednotnej rady pre riešenie krízovej situácie (SRB) SRB/ES/SRF/2019/10 zo 16. apríla 2025 o výpočte príspevkov ex ante na rok 2019 do Jednotného fondu pre riešenie krízových situácií.
V zostávajúcej časti sa žaloba zamieta.
Société générale, Crédit du Nord a SG Option Europe znášajú svoje vlastné trovy konania a sú povinné nahradiť trovy konania, ktoré vznikli SRB.
Európsky parlament, Rada Európskej únie a Európskej komisie znášajú svoje vlastné trovy konania.
____________
1 Ú. v. EÚ C 295, 2.9.2019.